
Seisukoha vastuvõtmine Narva Vesi AS

jäätmeloa muutmise taotluse kohta

1. Asjaolud ja menetluse käik

Keskkonnaamet esitas Narva Linnavalitsusele 25.02.2009.a. kirja nr V8-4/2604-2. Ülalnimetatud kirja kohaselt, Aktsiaselts Narva Vesi (äriregistrikood 10369373, aadress Kulgu 4, 20104 Narva) esitas taotluse jäätmeloa muutmise kohta. Keskkonnaamet palus Narva Linnavalitsusel anda kirjalik arvamus jäätmeloa muutmise taotluse kohta. 

AS-i Narva Vesi jäätmeloa muutmise põhjuseks on uute jäätmeliikide lisandumine. Jäätmeloa muutmise taotluses on tabelid 4 ja 9 täidetud puudulikult ning tabelid 3 ja 10 on täitmata. 
2. Õiguslikud järeldused

Jäätmeseaduse § 84 lõike 1 punkti 1 kohaselt jäätmeluba muudetakse, kui jäätmeseaduse § 81 lõikes 1 nimetatud andmed on muutunud. Jäätmeseaduse § 81 lõikes 1 nimetatud andmed on jäätmeseaduse § 73 lõikes 2 ja §-s 75 nimetatud tegevus, mille jaoks luba antakse (p 1);
loa omaja ärinimi ja registrikood või nimi ja isikukood (p 2); tegevuskoha või -kohtade täpne asukoht, vajaduse korral geograafiliste koordinaatidega (p 3). Antud juhul AS-i Narva Vesi jäätmeloa muutmise põhjuseks on uute jäätmeliikide lisandumine, seega jäätmeluba muudetakse seoses jäätmeseaduse § 75 nimetatud tegevuse muutmisega. 
Jäätmeseaduse ( 79 järgi § 77 lõikes 2 nimetatud valla- või linnavalitsus esitab kümne tööpäeva jooksul pärast jäätmeloa taotluse saamist loa andjale oma arvamuse jäätmeloa taotluse kohta. 

3. Otsus
Nõustuda Aktsiaseltsi Narva Vesi jäätmeloa muutmisega uute jäätmeliikide lisandumise osas.

4. Rakendussätted













4.1. Narva Linnavalitsuse Linnavara- ja Majandusametil teha korraldus teatavaks Keskkonnaametile (Narva mnt 7, 15172 Tallinn).

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Linnasekretär
